Lisandro Martinez Manchester United Liverpool 2022-23 ลิซานโดร มาร์ติเนซ ปราการหลังแมนเชสเตอร์ ยูไนเต็ด ยืนยันว่าเขาไม่เคยสนใจเสียงวิจารณ์ที่บอกว่าเขาตัวเล็กเกินกว่าจะเล่นในตำแหน่งปราการหลังตัวกลาง และพร้อมพิสูจน์ตัวเองด้วยผลงานในสนาม แนวรับทีมชาติอาร์เจนตินา ถูกวิจารณ์มาตั้งแต่ช่วงแรกที่เริ่มค้าแข้งในพรีเมียร์ลีกว่าตัวเล็กเกินกว่าจะเป็นเซ็นเตอร์แบ็ค ซึ่งทำให้เขาตกเป็นเป้าโจมตีจากบรรดาศูนย์หน้าร่างใหญ่มากมายในลีก อย่างไรก็ดี มาร์ติเนซเปิดเผยว่าการได้ลงเล่นในพรีเมียร์ลีก และเริ่มปรับตัวเข้ากับจังหวะการเล่นในลีกสูงสุดของอังกฤษได้เป็นเรื่องดีและทำให้เขามีความสุขมาก “พูดตรงๆ นะ มันคือฝันที่เป็นจริงที่ได้เล่นให้สโมสรใหญ่อย่างแมนเชสเตอร์ ยูไนเต็ด โดยเฉพาะได้เล่นในพรีเมียร์ลีก ซึ่งผมคิดว่าเป็นหนึ่งในลีกที่ดีที่สุดในโลก” มาร์ติเนซกล่าวทาง TyC Sports หลังเกมทีมชาติที่ชนะฮอนดูรัส 3-0 “มันเป็นเรื่องดีที่เราจับจังหวะในพรีเมียร์ลีกได้ ผมมีความสุขมากๆ “ผมไม่ได้สนใจเสียงวิจารณ์มากนัก ผมเชื่อในตัวเอง เชื่อมั่นในตัวเอง ผมทำงานอย่างหนักในทุกๆ วัน นั่นคือสิ่งที่จะทำให้คุณได้เห็นผลงานในท้ายที่สุด”
See Details: เชื่อในตัวเอง! มาร์ติเนซตอบชัดไม่แคร์เสียงวิจารณ์ตัวเล็กเกินเล่นเซ็นเตอร์